WORKSHOP-UL INTERNATIONAL – DIGITALIZAREA ÎN SECTORUL APEI

ASOCIAȚIA PARTENERIAT PENTRU PROIECTE ȘI FONDURI EUROPENE, în parteneriat cu FACULTATEA DE HIDROTEHNICĂ – UTCB si FACULTATEA DE ENERGETICĂ – UPB,

organizează în data de 06 Iulie 2022, WORKSHOPUL INTERNAȚIONAL ,,DIGITALIZAREA ÎN SECTORUL APEI’’.

Evenimentul va avea loc în cadrul celei de a 14-a ediții a Conferinței Internaționale de Hidroinformatică, manifestare organizată în perioada 4-8 Iulie 2022 la București, de către Universitatea Politehnica București și Universitatea Tehnică de Construcții București, sub egida IAHR și IWA.

Workshopul se adresează actorilor relevanți din sectorul de apă și apă uzată, respectiv producătorilor și furnizorilor de materiale, echipamente și tehnologii, operatorilor de apă, proiectanților de specialitate, consultanților, cadrelor academice, finanțatorilor sectorului, asociațiilor de dezvoltare intercomunitară din domeniul apei, constructorilor, autorităților centrale și locale.

Manifestarea va reprezenta un bun prilej pentru diseminarea celor mai recente tehnologii disponibile pentru digitalizarea sectorului de apă și apă uzată la nivel european și mondial, cum ar fi:
– Internet of Things (IoT);
– Big Data Management;
– Machine learning and Artificial Intelligence;
– Smart network operation;
– Smart Asset Management;
– Smart Non-Revenue Water Reduction

PROGRAM EVENIMENT