UPB găzduește – 14th International Conference on Hydroinformatics – HIC 2022

În perioada 4-8 iulie 2022 în cadrul Universității POLITEHNICA din București se va derula cea de-a 14-a ediție a Conferinței Internaționale de Hidro-informatică: 14th International Conference on Hydroinformatics – HIC 2022, organizată, în colaborare, de către Universitatea Tehnică de Construcții București (UTCB) și Universitatea POLITEHNICA din București (UPB), cu suportul asociațiilor profesionale internaționale IAHR (International Association for Hydro-Environment Engineering and Research și IWA (International Water Association).

Conferința, ce se derulează pentru prima dată în România, va avea loc la UPB, în amfiteatrul AN 010 ”Radu Voinea” și la Centrul de Conferințe din clădirea Bibliotecii Centrale a UPB. Programul detaliat poate fi accesat pe pagina web a conferinței: https://hic2022.utcb.ro/

Festivitatea de deschidere a conferinței va avea loc luni 4 iulie, la ora 14:30, în amfiteatrul AN 010 ”Radu Voinea”- clădirea Rectoratului UPB. La această ceremonie sunt invitați să ia cuvântul rectorii celor două universități partenere – Radu Văcăreanu (UTCB) și Mihnea Costoiu (UPB); Tudor Prisecaru – ministru secretar de stat la Ministerul Cercetării, Inovării și Digitalizării; Gabriele Freni – membru IAHR Council, președinte al IAHR/IWA Joint Committee on Hydroinformatics și Kalanithy Vairavamoorthy – director executiv al IWA.

HIC este o conferință itinerantă pe mapamond, organizată încă din 1994, din doi în doi ani (https://www.iahr.org/index/committe/15) în diferite orașe de pe 4 continente.

Conferința este patronată de către IAHR (https://www.iahr.org/index/events) și IWA (https://iwa-network.org/all-events/) – cele mai mari asociații internaționale din domeniul ingineriei apei.

Co-președinții conferinței HIC 2022:

Prof. Andrei-Mugur Georgescu (UTCB) și

Prof. Lăcrămioara Diana Robescu (UPB)

Website: https://hic2022.utcb.ro/